Joventut assessorarà 16 ajuntaments perquè elaborin protocols de prevenció de violències masclistes i sexuals en l'oci nocturn
El Departament de Treball, Afers Socials i Famílies va donar el tret de sortida a les diferents accions formatives per prevenir les violències masclistes entre els i les joves amb la campanya, la DGJ continua impulsant les accions de prevenció i abordatge de les violències masclistes en l'àmbit social i comunitari en material de joventut, en aquest sentit, la Direcció General de Joventut i l'Agència Catalana de Joventut assessoraran 16 ajuntaments perquè elaborin protocols de prevenció de violències masclistes i sexuals en l'oci nocturn; també s'han dut a terme formacions als treballadors i treballadores de 20 Albergs de Xanascat sobre el protocol per la detecció i abordatge de les violències masclistes i diverses formacions als i les professionals que treballen amb adolescents i joves (tècnics i tècniques de joventut, treballadors i treballadores d'instal·lacions juvenils...) a Barcelona, Girona, Lleida, Tarragona, Terres de l'Ebre, Navarcles, Centelles, Cambrils, Olot, les Borges Blanques, Manresa i Tremp.
Assessorament a ens locals: Protocols de prevenció de violències masclistes i sexuals en l'oci nocturn
Joventut assessorarà 16 ens locals de Catalunya (ajuntaments, consells comarcal o altres ens supramunicipals) amb menys de 35.000 habitants perquè elaborin protocols específics de prevenció de violències masclistes i sexuals en l'oci nocturn, en aquest sentit s'acompanyarà als ens locals en el procés comunitari d'abordatge de les violències masclistes en entorns d'oci..
L'objectiu estratègic del programa és contribuir a generar espais d'oci nocturn segurs i lliures de violències masclistes, donant una resposta institucional des d'una lògica comunitària.
Es tracta, doncs, de fer efectiu el dret de les dones a eradicar la violència masclista i garantir els drets de lesbianes, gais, bisexuals, transgèneres i intersexuals, així com eradicar l'homofòbia, la bifòbia i la transfòbia.
Per territori, seran 4 els ens locals de l'àrea metropolitana de Barcelona; 2 a la Catalunya Central, 3 a les comarques de Girona, 3 a les comarques de Lleida, 2 a la zona de Tarragona i 2 a les Terres de l'Ebre.
Tallers de prevenció de violències masclistes a IES "Revoluciona el gènere"
Els tallers estan adreçats a joves d'entre 15 i 18 anys que cursen ESO, Batxillerat i Cicles Formatius amb l'objectiu de reduir els comportaments, les actituds i els valors masclistes de les persones joves.
Per tal d'assolir l'objectiu s'ha fet un treball conjunt entre el centre educatiu, el professorat, l'alumnat i les famílies.
Al mes de gener començaran els tallers a un total de 59 grups aula, que es dinamitzaran a través d'eines com el vídeo-fòrum, el debat en grup, el teatre, el dibuix, etc. Es formaran un total de 1.800 alumnes per curs escolar, mitjançant tres tallers de dues hores.
A més, la "Guia d'activitats per a la prevenció de les violències sexuals" de la campanya s'ha enviat als Ajuntaments i Consells Comarcals, centres educatius i Instituts d'Educació Secundària de tot el país.
Formació a la Xarxa d'Albergs de Xanascat:
La DGJ ha format els treballadors i treballadores de 20 Albergs de la xarxa d'Albergs de Xanascat en el protocol per la detecció i abordatge de les violències masclistes, perquè aquests coneguin les diferents situacions susceptibles de ser considerades expressions de violència masclista que es puguin donar en el context dels albergs i estar familiaritzats amb el protocol per implementar les accions que cal portar a terme en cada cas.
Formació als i les professionals de joventut